CELEX: 62014CN0068
Language: et
Date: 2014-02-10 00:00:00
Title: Kohtuasi C-68/14: Eelotsusetaotlus, mille on esitanud Tribunale Ordinario di Aosta (Itaalia) 10. veebruaril 2014 – Equitalia Nord SpA versus CLR di Camelliti Serafino & C. Snc

7.4.2014   
            
            
               ET
            
            
               Euroopa Liidu Teataja
            
            
               C 102/24
            
         Eelotsusetaotlus, mille on esitanud Tribunale Ordinario di Aosta (Itaalia) 10. veebruaril 2014 – Equitalia Nord SpA versus CLR di Camelliti Serafino & C. Snc
   (Kohtuasi C-68/14)
   2014/C 102/33
   Kohtumenetluse keel: itaalia
   
      Eelotsusetaotluse esitanud kohus
   
   Tribunale Ordinario di Aosta
   
      Põhikohtuasja pooled
   
   
      Vastuväite esitaja: Equitalia Nord SpA
   
      Vastustaja: CLR di Camelliti Serafino & C. Snc
   
      Eelotsuse küsimused
   
   
               1.
            
            
               Kas kehtivad Itaalia õigusnormid, mis on sätestatud 6. juuli 2012. aasta dekreetseaduse nr 95 (seda seadusena kinnitava 7. augusti 2012. aasta seadusega nr 135 osaliselt muudetud redaktsioonis) artikli 3 lõigetes 1 ja 4 – osas, kus need näevad ette, et „arvestades erakordseid majandusolusid ja võttes arvesse, et avaliku sektori kulude kärpimise eesmärgi saavutamise vajadused on prioriteetsed, ei kohaldata alates käesoleva õigusakti jõustumisest 2012., 2013. ja 2014. aastal Istati indeksite muutumisega seotud ja kehtivates õigusnormides ette nähtud ajakohastamist üürimaksete suhtes, mida peavad institutsiooniliseks otstarbeks üüritud kinnisvara kasutamise eest tasuma ametiasutused, mis on kantud avaliku sektori konsolideeritud kasumiaruandesse ja mille on 31. detsembri 2009. aasta seaduse nr 196 artikli 1 lõike 3 alusel kindlaks määranud Istituto nazionale di Statistica, ning sõltumatud asutused, sealhulgas Commissione nazionale per le società e la borsa (Consob)”, ja lisaks lõikes 4, et „avaliku sektori kulude kärpimiseks vähendatakse Istituto nazionale di Statistica poolt 31. detsembri 2009. aasta seaduse nr 196 artikli 1 lõike 3 alusel kindlaks määratud keskasutuste või sõltumatute asutuste, sealhulgas Commissione nazionale per le società e la borsa (Consob) sõlmitud üürilepingute puhul, mis puudutavad nende asutuste institutsiooniliseks otstarbeks kasutatavat kinnisvara, alates 1. jaanuarist 2015 üürimakseid 15% võrra praegu makstavast”, kusjuures „alates käesoleva dekreedi seadusena kinnitava seaduse jõustumiskuupäevast kohaldatakse eelmises lõigus käsitletud vähendamist ka üürilepingute suhtes, mis lõppevad või mida pikendatakse pärast seda kuupäeva” – on vastuolus Euroopa Liidu toimimise lepingu artikli 106 lõigetega 1 ja 2, kuna need Itaalia normid võivad tagada konkurentsi tingimustes tegutsevatele isikutele õigustamatu eelise, mis diskrimineerib isikuid, kes tegelevad sama alaga, kuid ei saa samadest õigusnormidest kasu?
            
         
               2.
            
            
               Teiseks, kas eespool nimetatud õigusnorme, mis võivad anda konkurentsi tingimustes tegutsevatele isikutele õigustamatu eelise, mis diskrimineerib isikuid, kes tegelevad sama alaga, kuid ei saa samadest õigusnormidest kasu, saab lugeda „riigiabiks” ELTL artikli 107 lõike 1 tähenduses ja tagajärgedega?